تورکیه سلاح‌لی قوه‌لری‌نین سوریه-نین عفرین بؤلگه‌سینده حیاتا کئچیردیگی "زیتون دالی" عملیاتی ایله داغیلما پروسئسی یاشایان پ.کا.کا/پ.ی.د-ی.پ.گ منسوب‌لاری‌نین قاچیش پلان‌لاری حاضیرلادیغی یاخا‌لانان تروریستلرین  ایفاده‌لرینه عکس ائتدی.
"زیتون دالی" عملیاتی چرچیوه‌سینده تورک سلاحلی قوه لری و آزاد سوریه اردوسو منسوب‌لاری‌نین عفرین اراضی‌لرینده یاخالادیغی و چیخاریلدیق‌لاری محکمه‌نین ساخلادیغی اوچ تروریست ایفاده‌لرینده ترور تشکیلاتیندا باش وئرن‌لردن دانیشدیلار.
تروریستلر پ.ی.د-نین اونلاری اؤلدورمکده تهدید ائتدیگینی، زور ایله تشکیلاتا قوشولدوق‌لارینی ایره‌لی سوروب‌لر.
پ.ی.د-نین "عائله‌نیزی و سیزی اؤلدورریک” دئیه‌رک تشکیلاتا آدام تامین ائتدیگینی سؤیله‌ین تروریستلر تشکیلاتا قوشولان‌لارا 45 گون سلاح تعلیمی کئچیلدیگینی سؤیله‌دیلر.
تعلیم‌لردن سونرا تروریستلرین بؤلگه‌یه ایستیقامتلندیریلدیگینی دئین تروریستلر "زیتون دالی" عملیاتی اولینده سوریه-نین آدامانلی کندینده تقریباً 30 پ.ی.د منسوبونون اولدوغونو بیلدیردی.
"زیتون دالی" عملیاتی‌نین باشلانماسی ایله تشکیلات داخیلینده باش وئرن‌لردن دانیشان تروریستلر عملیاتلا تشکیلات ایچینده قورخو یاشاندیغینی دیله گتیردی.
تروریستلر "تورک عسگری‌نین عملیاتی ایله تشکیلاتدا پانیک باش وئردی. ایلک اولا‌راق تانک‌لارین سرحد منطقه‌سینه یاخینلاشدیغینی گؤردوک. تانک‌لارین گیرمه‌سیله کندده کی بوتون تشکیلات منسوب‌لاری قاچماغا باشلادی. بیز قاچا بیلمه دیک و یاخالاندیق" دئدیلر.
بؤلگه‌دن قاچان‌لار آراسیندا تشکیلاتین سؤزده قوموتانلاریندان بیری‌نین ده اولدوغونو دئین تروریستلر ایفاده‌لرینده تشکیلاتدا امریکانین پ.کا.کا/پ.ی.د-ی.پ.گ سلاح و موختلیف آوا‌دان‌لیق‌لار وئره‌رک یاردیم ائتدیگین‌دن دانیشیلدیغینی دا قئید ائتدیلر.
